CELEX: 62020TN0271
Language: lv
Date: 2020-05-08 00:00:00
Title: Lieta T-271/20: Prasība, kas celta 2020. gada 8. maijā – JS/VNV

27.7.2020   
            
            
               LV
            
            
               Eiropas Savienības Oficiālais Vēstnesis
            
            
               C 247/20
            
         
      Prasība, kas celta 2020. gada 8. maijā – JS/VNV
      (Lieta T-271/20)
      (2020/C 247/30)
      Tiesvedības valoda – angļu
      
         Lietas dalībnieki
      
      
         Prasītājs: JS (pārstāves: L. Levi un A. Champetier, advokātes)
      
         Atbildētāja: Vienotā noregulējuma valde (VNV)
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt 2019. gada 14. jūnija lēmumu, kas prasītājam tika paziņots 2019. gada 17. jūnijā un ar ko tika noraidīts viņa 2019. gada 2. maija lūgums sniegt palīdzību;
               
            
                  —
               
               
                  papildus un ciktāl nepieciešams atcelt prasītājam 2020. gada 29. janvārī paziņoto lēmumu, ar ko tika noraidīta viņa 2019. gada 14. septembra sūdzība;
               
            
                  —
               
               
                  piespriest izmaksāt kompensāciju par prasītājam nodarīto morālo kaitējumu, kas ex aequo et bono var tikt novērtēts 20 000 EUR apmērā;
               
            
                  —
               
               
                  turklāt piespriest atlīdzināt viņam nodarīto aprēķināto un pierādīto mantisko kaitējumu, kas novērtēts 77 408 EUR apmērā;
               
            
                  —
               
               
                  piespriest atbildētajai atlīdzināt visus tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza trīs pamatus.
      
                  1.
               
               
                  Ar pirmo pamatu tiek apgalvots Civildienesta noteikumu 12.a panta trešās daļas un VNV politikas, kas pieņemta 2017. gada 29. novembra plenārsesijā (1), 2.1. panta pārkāpums.
               
            
                  2.
               
               
                  Ar otro pamatu tiek apgalvots Civildienesta noteikumu 24. panta un iepriekš minētās VNV politikas 7.3. panta pārkāpums.
               
            
                  3.
               
               
                  Ar trešo pamatu tiek apgalvots rūpības pienākuma pārkāpums.
                  Attiecībā uz lūgumu izmaksāt kompensāciju prasītājs pamatojas uz atbildētājas pieļauto pārkāpumu, viņam nodarīto kaitējumu un cēloņsakarību starp pieļauto pārkāpumu un kaitējumu.
               
            
         (1)  Politikas saistībā ar personas cieņas aizsardzību un psiholoģiskas un seksuālās uzmākšanās novēršanu.